text:
- pba
                                          udskrift
                                              af
                          sø- & handelsrettens dombog
                                         ____________
                                             dom
afsagt den 10. marts 2015
h-90-13
                                     philip martindale
                                     (advokat anders bjørn fenger nielsen)
                                     mod
                                     saxo bank a/s
                                     (advokat karsten thomas henriksen)
sagens baggrund og parternes påstande
sagen angår, om saxo bank a/s er erstatningspligtig over for philip martindale som følge af
eventuelt ansvarspådragende investeringsrådgivning vedrørende såkaldte cfd’er (contract
for difference eller på dansk: differencekontrakter), herunder om philip martindale har lidt
et økonomisk tab, om et eventuelt krav er forældet, om der er ydet egentlig rådgivning og
om det mulige ansvarsgrundlag.
                                                 -2-
philip martindale har nedlagt endelig påstand om, at saxo bank a/s skal betale gbp
1.411.598,01 med procesrente fra den 12. februar 2011.
saxo bank a/s (herefter saxo bank) har påstået frifindelse.
oplysninger i sagen
den 16. september 2008 underskrev philip martindale, som er englænder og bor i england,
en anmodning om åbning af en konto af typen ”saxotrader” i saxo bank. i ansøgningen er
der vedrørende formålet med kontoen sat kryds ved ”growth (increase investment value
over time while accepting price fluctuations)” og ”speculation (assume the highest degree of
risk for potentially higher returns)”. det fremgår endvidere af ansøgningens fortrykte tekst,
at man ved sin underskrift bl.a. bekræfter at have læst, forstået og accepteret de almindelige
forretningsbetingelser, herunder erklæring om ansvarsfraskrivelse. endelig fremgår, at alle
kunder som udgangspunkt bliver klassificeret som detailkunder for at sikre dem den højeste
grad af beskyttelse i henhold til lovgivningen.
saxo banks almindelige forretningsbetingelser indeholder i punkt 2 en omtale af risikoen
ved investeringer, hvoraf bl.a. fremgår, at der kan være tale om en ekstrem grad af risiko, og
at kunden skal kunne tåle tab ud over det investerede, hvis man handler på margin, dvs.
indledningsvis alene indbetaler en del af handlens samlede værdi. af punk 21 i de alminde-
lige betingelser fremgår, at saxo banks ansvar er begrænset navnlig således, at ansvar forud-
sætter grov uagtsomhed fra bankens side. i punkt 28 findes bestemmelser om lovvalg og
værneting, hvoraf bl.a. fremgår, at parternes tvist skal afgøres efter dansk ret.
af saxo banks generelle erklæring om ansvarsfraskrivelse vedrørende handler med valuta
og derivater, herunder cfd’er (contract for difference eller på dansk: differencekontrakter),
fremgår, at der er tale om et tillæg til de almindelige betingelser. i erklæringen anføres bl.a.,
at man kun skal handle med valuta og derivater, hvis man forstår disse produkters natur og
risiko. det anføres, at handler med valuta og derivater ikke er egnede for mange, og at man
                                                -3-
nøje skal overveje, om sådanne handler er egnede til en selv set i lyset af ens erfaringer, mål,
finansielle midler og øvrige relevante omstændigheder.
philip martindale fik på baggrund af sin anmodning oprettet konto 2665405, hvor den første
handel blev gennemført den 17. september 2008.
den 8. oktober 2008 underskrev philip martindale en anmodning om åbning af en yderligere
konto i saxo bank. det er i anmodningen anført, at formålet med åbning af en yderligere
konto er at adskille aktiehandel fra valutahandel og anden kortsigtet handel. på denne bag-
grund blev konto 2715507 oprettet.
den 9. oktober 2008 gav philip martindale fuldmagt til kingsley nzoubontane til at handle
for sig på begge konti.
den første handel på konto 2715507 blev herefter gennemført den 10. oktober 2008.
fuldmagten til kingsley nzoubontane blev tilbagekaldt den 17. oktober 2008.
i det følgende gennemgås handlerne på de to konti navnlig med henblik på cfd’er.
med hensyn til forståelsen af cfd’er er dette i en advarsel til investorer udsendt af esma
(european securities and markets authority) i februar 2013 beskrevet som en aftale mellem
en køber og en sælger om at afregne forskellen på den aktuelle pris på et underliggende ak-
tiv (aktier, valutaer, råvarer, indekser mv.) og dettes pris, når kontrakten lukkes. det fremgår
endvidere bl.a., at cfd’er er gearede produkter, som giver adgang til markederne, samtidig
med, at man kun skal betale en lille margin af handlens samlede værdi. når kontrakten luk-
kes, modtager henholdsvis betaler man forskellen mellem aftalekursen og markedskursen på
cfd’en og/eller det/de underliggende aktiv(er). tabene på investeringen kan blive højere
end den oprindelige marginbetaling.
                                                -4-
det skal ved læsning af de følgende handelsoversigter bemærkes, at philip martindales krav
vedrører handel med cfd’er i perioden fra december 2008 frem til omkring slutningen af
november/starten af december 2010, hvor philip martindale indledte sine skriftlige klager til
banken ved et brev af 7. december 2010 fra det engelske advokatfirma turner parkinson til
saxo bank.
handlerne på konto 2665405 og konto 2715507
år 2008
på konto 2665405 blev den første handel som anført gennemført den 17. september 2008. den
første handel med cfd fandt sted den 18. september 2008. der var i perioden frem til den 8.
oktober 2008 herefter massiv aktivitet på kontoen med handel i valuta, idet der dog også
blev handlet med aktier og cfd’er. fra den 9. oktober 2008 blev der alene handlet med akti-
er, og fra den 13. oktober 2008 og året ud blev der ikke handlet på denne konto. saxo bank
har fremlagt en ubestridt opgørelse over aktiviteterne på de to konti for de enkelte år, hvoraf
fremgår, at resultatet af handler på konto 2665405 i 2008 var som følger (i gbp):
valuta             tab 320.595,33
cfd                tab 34.069,13
aktier             gevinst 188.667,01
på 1131 handler.
på konto 2715507 blev den første handel som anført gennemført den 10. oktober 2008, og
med undtagelse af en enkelt handel i valuta den 17. oktober 2008 vedrørte handlerne i 2008
på denne konto aktier og cfd’er, idet første handel med cfd skete den 3. december 2008.
årets resultat for kontoen var ifølge saxo banks oversigt som følger (i gbp):
valuta             tab 7.601,34
cfd                gevinst 18.608,68 (urealiseret værdi -16.209,82)
aktier             tab 112.778,37 (urealiseret værdi 539.875,50)
på 116 handler.
                                               -5-
det fremgår tillige af saxo banks opgørelse over årets aktiviteter på de to konti, at philip
martindale loggede sig på banksystemet 270 gange i 2008. hver gang, philip martindale log-
gede sig på systemet, fremkom et skærmbillede med advarsel om risiko ved uhensigtsmæs-
sige produkter, som han skulle acceptere eller lukke for at komme videre i systemet. af den-
ne advarsel fremgår bl.a., at kunden på grundlag af besvarelse af hensigtsmæssighedstesten
måske ikke har de nødvendige erfaringer og kundskaber til at handle med bl.a. cfd’er, og at
disse ikke er hensigtsmæssige at købe for en detailkunde. endelig anføres det, at man fortsat
kan handle med disse produkter på egen risiko, men at kunden derved kan udsætte sig for
risici, som kunden ikke forstår fuldt ud.
år 2009
på konto 2665405 blev handelsaktiviteten genoptaget den 20. april 2009 og vedrørte i den re-
sterende del af 2009 med ganske enkelte undtagelser alene cfd’er. årets resultat på kontoen
var ifølge saxo banks oversigt som følger (i gbp):
cfd               tab 122.172,55 (urealiseret værdi -44.385,10)
aktier            tab 5.380,34 (urealiseret værdi 6.664,08)
på 295 handler.
på konto 2715507 var der i 2009 massiv aktivitet vedrørende handel med cfd’er, ligesom der
også blev handlet aktier og futures. årets resultat på kontoen var ifølge saxo banks oversigt
som følger (i gbp):
futures           tab 3.678,54
cfd               tab 644.338,61 (urealiseret værdi -1.248.570,92)
aktier            tab 85.780,58 (urealiseret værdi 174.285)
på 1092 handler.
phillip martindale loggede sig på banksystemet 1030 gange i 2009, og hver gang fremkom
ovennævnte risikoadvarsel om bl.a. cfd’er.
                                                 -6-
år 2010
på konto 2665405 blev der i 2010 med undtagelse af enkelte handler med aktier alene handlet
med cfd’er, herunder således at der primo december skete salg af cfd’er frem til den 10.
december 2010, hvor årets aktiviteter sluttede. årets resultat på kontoen var ifølge saxo
banks oversigt som følger (i gbp):
cfd                 tab 102.469,87 (urealiseret værdi -99.787,08)
aktier              gevinst 1.209,25
på 404 handler.
på konto 2715507 vedrørte handlerne i 2010 i overvejende grad cfd’er og i enkelte tilfælde
aktier. årets sidste handler vedrørende cfd’er på denne konto blev gennemført den 23. og
24. november 2010, hvor der var betydelig aktivitet på kontoen. årets resultat på kontoen var
ifølge saxo banks oversigt som følger (i gbp):
cfd                 tab 561.225,66 (urealiseret værdi -385.494,51)
aktier              tab 47.610,18
på 295 handler
phillip martindale loggede sig på banksystemet 590 gange i 2010, og hver gang fremkom
ovennævnte risikoadvarsel om bl.a. cfd’er.
år 2011
på konto 2665405 vedrørte aktiviteterne i 2011 alene køb og salg af cfd’er, som blev foreta-
get fra januar til august måned. årets resultat på kontoen var ifølge saxo banks oversigt som
følger (i gbp):
cfd         tab 100.717,34 (urealiseret værdi -152.779,99)
på 15 handler
                                                -7-
på konto 2715507 blev der i 2011 alene gennemført to handler, begge med cfd’er. årets re-
sultat på kontoen var ifølge saxo banks oversigt som følger (i gbp):
cfd         gevinst 39.776,08 (urealiseret værdi -345.718,43)
på 2 handler
phillip martindale loggede sig på banksystemet 252 gange i 2011, og hver gang fremkom
ovennævnte risikoadvarsel om bl.a. cfd’er.
år 2012
der blev ikke gennemført handler på nogen af de to konti i 2012. prisudviklingen for
cfd’erne på de to konti førte imidlertid til følgende resultater ifølge saxo banks oversigt (i
gbp):
konto 2665405:
cfd         gevinst 118.07,92 (urealiseret værdi -34.706,07)
konto 2715507:
cfd         gevinst 908.590,93 (urealiseret værdi 562.872,50)
philip martindale loggede sig på banksystemet 70 gange i 2012, og hver gang fremkom
ovennævnte risikoadvarsel om bl.a. cfd’er.
år 2013
årets resultater for de to konti er opgjort frem til den 31. oktober 2013, hvor resultaterne iføl-
ge saxo banks oversigt var som følger (i gbp):
konto 2665405:
cfd         gevinst 97.387,70
på 1 handel.
                                              -8-
konto 2715507:
cfd          gevinst 1.184.807,19
på 34 handler.
philip martindale loggede sig på banksystemet 43 gange i 2013, og hver gang fremkom
ovennævnte risikoadvarsel om bl.a. cfd’er.
samlet resultat for de to konti
ifølge saxo banks ubestridte opgørelse fører resultaterne for de enkelte år til følgende samle-
de resultat for de to konti (i gbp):
2008                 -267.768,48
2009                 -861.350,62
2010                  -710.126,46
2011                    -60.941,26
2012                1.026.664,85
2013                1.282.304,62
samlet gevinst         408.782,65
fordelt på finansielle produkter ser de samlede resultater for hele perioden ud som følger (i
gbp):
valuta              -328.196,67
futures                -3.678,54
cfd                 802.331,07
aktier               -61.673,21
samlet gevinst      408.782,65.
de samlede handels- og renteomkostninger, som skal fratrækkes ovennævnte gevinster, ud-
gør gbp 208.587,87, hvorefter philip martindale for hele perioden har fået et overskud på
gbp 200.194,78 på baggrund af et samlet indskud på gbp 2.508.000.
                                               -9-
philip martindales krav
philip martindales påstand om betaling gbp 1.411.598,01 fremkommer på baggrund af saxo
banks opgørelser af resultaterne for de to konti og er anført at være en sammentælling af så-
vel realiserede som urealiserede tab på cfd-handler fra december 2008 til ultimo 2010. der
er dog ikke medtaget tab fra handler gennemført af kingsley nzoubontane, hvorfor tabet på
konto 2665405 for 2008 er sat til gbp 0.
philip martindales opgørelse af sit tab er herefter som følger (i gbp):
                         konto 2665405           konto 2715507            total
2008                     0                       -18.608,68               -18.608,68
2009                     122.172,55              644.338,61               766.511,16
2010                     102.469,87              561.225,66               663.695,53
i alt                    224.642,42              1.186.955,59             1.411.598,01
parternes korrespondance
ved brev af 7. december 2010 fra det engelske advokatfirma turner parkinson til saxo bank
indledtes parternes korrespondance forud for sagsanlægget, idet advokatfirmaet på vegne af
philip martindale udtrykte utilfredshed med bl.a. de oplysninger, saxo bank havde givet
ham om marginkrav, og med saxo banks håndtering af hans konti.
i brev af 13. januar 2011 fra turner parkinson til saxo bank omtales bl.a. størrelsen af de tab,
philip martindale mente at have lidt.
saxo bank bekræftede modtagelsen af ovennævnte brev den 14. januar 2011 og afgav den 3.
marts 2011, hvad der blev betegnet som et endeligt svar til turner parkinson.
                                                - 10 -
herefter indgav turner parkinson på vegne af philip martindale en klage over saxo bank til
financial ombudsman service i england den 25. august 2011, hvilket blev efterfulgt af et
indlæg fra saxo bank til financial ombudsman service den 15. december 2011.
ved brev af 16. april 2012 til turner parkinson henviste saxo bank til et møde mellem par-
terne den 6. marts 2012 og fremsatte i forlængelse af diskussionerne på dette møde et forligs-
forslag.
ved brev af 8. maj 2012 til saxo bank foreslog turner parkinson, at man holdt endnu et møde
om sagen.
ved brev af 21. maj 2012 til turner parkinson svarede saxo bank, at det kunne være nyttigt
med endnu et møde, men at man fandt det hensigtsmæssigt, hvis turner parkinson før et
sådant møde fremkom med et forligsforslag.
ved brev af 7. juni 2012 til saxo bank meddelte turner parkinson på vegne af philip martin-
dale de hovedpunkter, som efter hans opfattelse måtte indgå i et forlig.
ligeledes ved brev af 7. juni 2012 til turner parkinson meddelte financial ombudsman ser-
vice, at de ikke havde kompetence til at behandle klagen, idet den vedrørte handel med saxo
bank i danmark.
ved brev af 12. juli 2012 gentog saxo bank sit forligsforslag af 16. april 2012, og i en efterføl-
gende korrespondance mellem parterne fastsatte saxo bank herefter ad to omgange tidsfri-
ster for accept af forligsforslaget, nemlig ved brev af 10. august 2012, hvor det blev meddelt,
at forligsforslaget gjaldt til udgangen af august 2012, og ved brev af 3. september 2012, hvor
fristen på philip martindales foranledning blev forlænget til den 17. september 2012.
ved brev af 4. september 2012 fremsatte turner parkinson på philip martindales vegne et
forligstilbud til saxo bank.
                                                    - 11 -
ved brev af 20. september 2012 til turner parkinson henholdt saxo bank sig til det hidtidige
forligstilbud og meddelte afslutningsvis, at saxo banks forligstilbud ville være gældende til
den 8. oktober 2012.
ved brev af 10. oktober 2012 til saxo bank meddelte turner parkinson, at man på grund af
handlernes omfang og kompleksitet ikke så sig i stand til at rådgive philip martindale om,
hvorvidt han skulle acceptere saxo banks tilbud eller ej. af brevet fremgår endvidere, at
turner parkinson ville antage ekstern ekspertbistand til at analysere handlerne og efter ana-
lysen vende tilbage til saxo bank.
ved brev af 4. juni 2013 til saxo bank vendte turner parkinson tilbage til sagen og anmodede
bl.a. saxo bank om et forligsmøde, idet turner parkinson samtidig meddelte, at philip mar-
tindale ellers ville anlægge retssag.
ved brev af 24. juni 2013 til turner parkinson refererede saxo bank til turner parkinsons
brev af 10. oktober 2012 og anførte i den sammenhæng, at turner parkinson ikke var vendt
tilbage til sagen før den 4. juni 2013, og at der ikke med turner parkinsons fornyede henven-
delse medfulgte den ekspertanalyse af handlerne, som turner parkinson tidligere havde an-
nonceret. i brevet anføres endvidere bl.a.:
       ”in case legal proceedings are instigated the first question for the danish courts to consider
       would be whether the claim is statu[t]e barred due to the passivity displayed by your client.
       simple claims are under danish law statu[t]e barred after three years.
       having ensured that there is a clear understanding of the complaint case’s current status in the
       above, it should of course be mentioned that we are willing to receive and review a new and
       improved settlement proposal from you client.”
ved breve af 1. juli 2013 og 9. august 2013 til saxo bank kom turner parkinson med yderlige-
re bemærkninger til sagen og fremsatte i sidstnævnte brev et forligstilbud gældende til den
22. august 2013.
                                              - 12 -
parterne er enige om, at advokat higgins fra turner parkinson og senior legal consultant
søren morten dambæk fra saxo bank drøftede sagen i en telefonsamtale den 2. september
2013.
ved mail af 2. september 2013 til advokat higgins skrev søren morten dambæk, at han i for-
længelse af deres samtale om sagen og spørgsmålet om suspension af forældelsesfristen her-
ved bekræftede, at saxo bank ville vende tilbage med et formelt svar senest den 6. september
2013.
ved brev af 6. september 2013 til advokat higgins meddelte søren morten dambæk, at saxo
bank havde vurderet sagen og fundet, at philip martindales krav var forældet. det blev end-
videre anført, at saxo bank på denne baggrund ikke ville imødekomme advokat higgins’
anmodning om suspension.
retssagen blev anlagt den 10. oktober 2013.
om philip martindales øvrige aktiviteter
der er under sagen fremlagt udskrift af 14. december 2011 fra et engelsk register, hvoraf
fremgår, at philip martindale på det tidspunkt var registreret som ”director” i 7 aktive sel-
skaber, herunder pmm investments (uk) limited, som blev stiftet den 15. juni 2004. det
fremgår af vedtægterne for pmm investments (uk) limited bl.a., at ét af selskabets formål er
investering af enhver art.
skriftlig erklæring fra vidnet steven wright
vidnet steven wright, der er bosat i australien, har ikke ønsket at afgive forklaring i sagen,
heller ikke pr. telefon.
steven wright har med begge parters og rettens accept afgivet følgende erklæring til brug
sagen på grundlag af spørgsmål stillet af begge parter:
                                           - 13 -
“• please outline your role at saxo bank, including details of your day-to-day job
description.
ok. my role at saxo bank was as a sales trader. this role involved looking after
clients and their accounts. make sure they understood the platform and to ex-
ecute trades for them and discuss market news and or levels of entry or exit,
• was training by saxo bank necessary for you to fulfil your role ar were you
trained on beforehand? if you were trained by saxo bank, please give details of
the training and the direction given to you by saxo bank to enable you to fulfil
your role?
i was trained beforehand at a previous employer and there was no formal train-
ing given as i had done the same role before,
• please provide a summary of your experience before you joined saxo bank in
this capacity?
i was a sales trader for a broker firm in melbourne australia. this firm used the
saxo bank platform and so this is how i came to be involved with saxo bank.
• please confirm what relevant qualifications you held at the time?
i held the australian rg146 and a specialist qualification in derivatives. these
certificates where presented to saxo bank london when i commenced employ-
ment and i was told these qualification where fine to proceed employment in
london for saxo bank. this was dealt with by hr.
• can you confirm what level of license or authority (fsa) you held at the time?
i had fsa licence approval through my australian qualifications. saxo bank
london set all of this up when i commenced employment.
• specifically can you describe what information, if any, you were told to give or
discuss with customers.
we were not told to discuss any specific information. i would discuss whatever
the client wanted to discuss. these discussions were different for every client.
• please describe how you came to be mr martindale’s primary contact at saxo
bank.
mr martindale was passed over to me from another sales trader. there was no
specific reason for this just due to the other saies trader work bad i presume.
                                         - 14 -
• please outline your overall relationship with mr martindale, specifically de-
scribing how often you spoke.
we had a very friendly and open discussion relationship we would speak every-
day sometimes multiple times a day.
• would mr. martindale usually contact you or would you usually contact him?
i would guess it was pretty 50/50 maybe i would call him more than he called me
as i was the one watching the market and keeping him updated as he requested.
• can you recall how and when mr martindale was introduced to cfds?
i cannot recall if he was introduced to cfds before our relationship was started
but i did explain to him what cfds where and how they worked before we
started to trade them.
• did mr martindale understand what cfds involved?
yes as this was explained.
• did saxo bank instruct/train you to say something specifically to customers re-
garding cfds?
we were told to explain what cfds where and the risk involved with margin
trading. apart from that we were not told to say anything specific as i have al-
ready stated every conversation was different.
• typically what are the advantages and disadvantages of cfd trading as op-
posed to share trading?
the advantages of cfd trading is that you can expose yourself to larger size
trades with iess capital. you also are not exposed to cgt. the disadvantages are
that you are exposed to margin and that you may be exposed to more outlay than
your initial investment.
• would you encourage cfd trading rather than share trading?
i would encourage whatever the client needs where. you cannot encourage spe-
cific as every client is different.
• did saxo bank check that the customers understood what they were doing and
if yes: how?
i cannot recall any specific procedure for checking the clients understanding but
we did as individual sales traders make sure that the client understood what they
                                           - 15 -
were doing and try and guide them as safely as possible. sometimes clients just
would not take safety advice.
• please describe the nature of the transactions you discussed with mr martin-
dale. who introduced potential transactions and how was a decision reached by
mr martindale to buy or sell?
we would talk about what was happening in the market and the upcoming
events from a macro or micro perspective. we then would talk about a company
for instance that had been aggressively sold off and investigate the reason. i
would explain both sides of any given scenario to mr martindale. the up side
and down side risk. mr martindale would then make the call to buy or sell.
• there are a number of trades that mr martindale states that were specifically
introduced to him by you, eg sdic, allied irish bank. what is your comment to
this?
i think i recall sdic as to we discussed this company due to the fact there was
some very high volume buying i think and this is where the conversation in re-
gards to that came up. as stated before we would discuss lots of different com-
panies and what was happening with them. as to allied irish we were in the
middle of the gfc and so irish banks where getting sold very aggressively this
would have been the reason why we discussed this company. mr martindale was
always looking for companies that were sold down to extreme levels and then
look to buy them.
• can you describe the actual process whereby a trade was bought or sold on be-
half of mr martindale? our understanding is that mr martindale did not action
the trades himself as he was not comfortable using the on-line platform himself?
yes this is true. i even travelled to bolton from london to see mr martindale spe-
cifically to train him on how the platform worked but mr martindale refused to
learn and wanted to continue on the service we provided that was phone trading.
the process was mr martindale would call and instruct to buy or sell. alterna-
tively if we had discussed certain levels that he was happy to buy or sell he
would leave the level instruction with me and i would action the trade at that
level for him.
• did mr martindale have any specific companies and/or particular sectors in
which he wanted to buy or sell?
i think he was focused an banks miners and uk home builders amongst other
trades he would look at after discussion with me or if specific news or activity
would occur he would want to know this information and make a call from
there.
                                                  - 16 -
       • do you remember if the type of companies in mr martindale’s “portfolio”
       changed over the trading period?
       i really cannot recall. i can only recall what i have stated above.
       • our understanding is that you were mr martindale’s primary contact. can you
       estimate the percentage of mr martindale’s trades that were carried out with
       your involvement and/or assistance?
       i would say 90%
       • can you describe the suitability or compliance test that was carried out on mr
       martindale?
       how did this come about and how was it completed? mr martindale recalls a
       specific instance where you undertook a questionnaire with him on the tele-
       phone. what is your comment to this?
       yes i think this was instructed by compliance as an update on where all of our
       clients where at. this was not martindale specific. all clients were given this
       questionnaire to make sure the client knew what they were doing. it was a com-
       pliance requirement sent to all sales traders at that time.
       • please provide any other information which you consider is important.”
forklaringer
der er under sagen afgivet forklaring af philip martindale, søren morten dambæk og advo-
kat david higgins.
philip martindale har forklaret, at han gennem de seneste 29 år har drevet virksomhed med
reparation af vinduer og døre. han forlod skolen som 16-årig uden at have taget en eksamen
og har heller ikke efterfølgende taget en uddannelse
i tidsrummet fra han forlod skolen til han startede sin egen virksomhed arbejdede han hos
forskellige dør- og vinduesfabrikanter. på det tidspunkt, hvor han startede sin virksomhed,
var der mange producenter i england, der ydede livstidsgaranti på deres produkter. han
indså, at der var et marked for at udføre reparationer for dem. senere etablerede han et sam-
                                                - 17 -
arbejde med forsikringsselskaber, for hvem han i forbindelse med forsikringssager reparere-
de vinduer og døre. i dag har hans virksomhed en årlig omsætning i størrelsesorden 16-20
mio. gbp. populært sagt varetager han de opgaver i virksomheden, som kan udføres med
hænderne. i sin virksomhed *martindal’s ltd.+ har han ansatte, der varetager it-relaterede
opgaver, og en bogholder, der varetager virksomhedens finansielle anliggender
han er udelukkende ”director” i tre andre selskaber, og han driver ikke reelt disse selskaber
selv. selskabet pmm investments ltd. er et af hans selskaber. han stiftede selskabet af skat-
temæssige hensyn efter rådgivning fra sin revisor, der også valgte selskabets navn. selskabet
har imidlertid ikke været involveret i investeringsforretninger. ingen af de selskaber han ejer,
er involveret i køb og salg af aktier.
han åbnede den første konto hos saxo bank, fordi han ønskede at investere i selskaber, som
han kendte via sin virksomhed, og hvis aktieværdi på dette tidspunkt var meget lav. han
vurderede, at værdien af aktierne ville stige over tid. investeringerne var i pensionsøjemed.
han udfyldte ikke personligt formularerne til brug for åbningen af de to konti i saxo bank.
det gjorde en af hans medarbejder. men han har selv underskrevet dem. han husker ikke,
om han i forbindelse med underskrivning af formularerne fik udleveret en kopi af saxo
banks generelle standardbetingelser inkl. deres ”risk disclosure statement”, men han har
ikke læst saxo banks standardbetingelser. han ved ikke, om han samtidig med, at han åbne-
de de to konti, indgik en aftale med saxo bank om, at de skulle yde investeringsrådgivning.
han udfyldte heller ikke selv fuldmagten til kingsley nzoubontane, men har underskrevet
den. fuldmagten omfattede den første konto i banken, som han åbnede den 16. september
2008. han havde fået kingsley nzoubontane anbefalet af sin revisor. på grund af manglende
it-færdigheder var han ikke selv i stand til at foretage handlerne. han havde endvidere ingen
viden om investeringer på dette tidspunkt. han havde kendskab til aktier, men han kendte
intet til forex eller cfd’er. han instruerede kingsley nzoubontane i overensstemmelse med
sin intention om at købe aktier i virksomheder, som han kendte. en dag meddelte kingsley
nzoubontane, at alle pengene på kontoen var tabt, og senere samme dag fortalte kingsley
                                                - 18 -
nzoubontane ham, at han havde investeret i valutaer. han havde mistet pengene på de fx
spot & forwards handler, der var foretaget den 3. og 6. oktober 2008. han havde ikke forin-
den haft kendskab til, hvilke handler kingsley nzoubontane havde foretaget. et par dage ef-
ter meddelte han kingsley nzoubontane, at han gerne ville fortsætte deres samarbejde, men
at kingsley nzoubontane skulle underrette ham, inden han handlede.
han åbnede endnu en konto, fordi han ville holde de handler, som kingsley nzoubontane
havde foretaget, adskilt fra fremtidige handler. han åbnede ikke den nye konto med den
henblik på at foretage ”short-term trading”. hensigten var at købe aktier i banker i storbri-
tannien og byggevirksomheder. han instruerede kingsley nzoubontane om, at han skulle
købe aktier. den 17. oktober 2008 underrettede kingsley nzoubontane ham om, at han hav-
de foretaget en valutahandel i new zealandske dollars og japanske yen, hvorved han havde
tjent 17.000 gbp. han kontaktede efterfølgende saxo bank, som oplyste, at han havde mistet
17.000 gbp ved handlen. samme dag tog han fuldmagten fra kingsley nzoubontane.
efterfølgende rådførte han sig med sin bogholder og begyndte at handle selv. handlerne fo-
regik ved, at han ringede til saxo bank, hvor han altid blev stillet om til steven wright, som
gennemførte handlen for ham. han handlede aldrig selv på saxo banks handelsplatform,
men han loggede tit ind på sin konto og for at følge sin porteføjle. han ønskede at fortsætte
sin investeringsstrategi om at investerede i nationale banker og byggevirksomheder, som
han vurderede ville stige over tid. han var forberedt på, at de undervejs kunne falde i værdi.
hver eneste gang han ringede til saxo bank med henblik på at købe aktier anbefalede steven
wright ham at købe cfd’er. philip martindale kendte intet til cfd’er. steven wright havde
anbefalet ham at købe cfd’er et utal af gange, inden han købte de første. hans første handel
med cfd’er var den 3. december 2008, hvor han købte cfd’er i rio tinto. han kendte ikke
produktet, men købte det efter anbefaling fra steve wright. steven wright forklarede ham, at
cfd’er var billigere end aktier, men herudover var hans rådgivning om produktet ret vag.
steven wright forklarede aldrig, hvad en cfd egentlig var, og det var nærmest hans opfat-
telse, at steven wright heller ikke selv vidste det. han endte med at købe cfd’er på grund af
steven wrights vedholdende forslag herom. steven wright rådgav ham, om at han kunne ri-
                                                - 19 -
sikere at miste mere end sin investering, men steven wright forsikrede ham samtidig om, at
han ville overvåge hans konto. steven wright forklarede ikke nærmere om marginkravet el-
ler om, at han kunne blive pålagt at tvangssælge cfd’erne. han modtog ikke skriftligt in-
formationsmateriale om cfd’er fra saxo bank. steven wright spurgte ikke nærmere ind til
hans uddannelsesmæssige baggrund eller hans økonomiske situation og heller ikke til, om
han ville foretage lang- eller kortsigtede investeringer. han spurgte heller ikke om hans
kendskab til det finansielle marked og forskellige finansielle instrumenter eller hvilken risi-
ko, han var villig til at løbe. steven wright oplyste ham ikke om, at han ikke var i målgrup-
pen for cfd’er. han husker ikke, hvorvidt han oplyste steven wright om, at det var hans
privatøkonomiske midler, han investerede. han talte stort set dagligt med steven wright.
han stolede meget på ham og gjorde sig ingen bekymringer om cfd-handlerne. steven
wright var sædvanligvis hurtig til at give en tilbagemelding.
steven wright havde selv bekendte i bolton, hvor han kommer fra, og han besøgte ham der
engang kortvarigt. men han viste ham ikke, hvordan saxo banks handelsplatform fungerede.
som sagt kunne han ikke selv benytte handelsplatformen, men han loggede tit ind på sin
konto, og der blev vist forskellige tekster på hans computerskærm i denne forbindelse. han
læste aldrig den advarsel, der bl.a. blev vist på skærmen, men klikkede umiddelbart videre.
han drøftede heller ikke advarslen med steven wright.
han reagerede ikke på de fald i cfd’ernes værdi, der var undervejs, fordi steven wright
forsikrede ham om, at de ville stige i værdi igen, og forklarede, at værdien ville gå op og ned.
han delte sine bekymringer vedrørende cfd’erne med steven wright, men steven wright
rådede ham til at beholde dem, fordi cfd’erne var i gode virksomheder, som ville stige i
værdi igen. steven wright solgte nogle få cfd’er, når de steg i værdi for at beskytte investe-
ringen og for at undgå, at han skulle tvangssælge cfd’er. steven wright behøvede ikke kon-
takte ham, inden han solgte ud af cfd’erne. det var steven wrights beslutning at sælge et
stort antal cfd’er den 23. og 24. november 2010. i perioden, hvor han havde kontakt til
steven wrigth fulgte han stort set hans rådgivning om køb og salg af cfd’er. han traf dog
også selvstændige beslutninger om køb af cfd’er.
                                                 - 20 -
han satte yderligere penge ind på kontiene for enten at foretage yderligere investeringer el-
ler for at opfylde marginkravet.
i 2010 opstod der situationer med bl.a. allied irish, hvor han ikke længere følte, at han kunne
have tillid til steven wright. i slutningen af 2010 underrettede han steven wright om, at han
ikke længere var tilfreds med hans rådgivning, og at han ville søge rådgivning et andet sted.
straks herefter ophørte hans kontakt til steven wright.
herefter begyndte han selv at investere i banker og byggefirmaer beliggende i england, som
han kendte og var tryg ved. han ved ikke, hvor store beløb han efterfølgende investerede.
han beholdt næsten alle de cfd’er, han havde på dette tidspunkt, og som han var tryg ved.
han solgte dem ikke, fordi han var overbevist om, at de ville stige i værdi igen. på dette
tidspunkt var det en lille sum, han investerede i forhold til tidligere. han var ikke bekymret
for marginkravet.
han modtog ikke rådgivning fra andre ansatte i saxo bank, efter at hans samarbejde med
steven wright ophørte. efter samarbejdets ophør tog han flere penge ud fra kontiene, end
han skød ind. han opnåede en gevinst på cfd’erne uden rådgivning fra saxo banks side.
det er korrekt, at værdien af hans cfd’er steg, ganske som steven wright havde forudsagt.
han sendte via sin advokat den 7. december 2010 en klage til saxo bank vedrørende sine to
konti i banken. han klagede, fordi han saxo banks rådgivning havde påført ham et tab. det
var ikke nogle specifikke handler, der lå til grund for klagen. det var en generel klage over
den rådgivning, han havde modtaget.
søren morten dambæk har forklaret, at han er uddannet cand.merc.jur., og at han blev ansat
i saxo bank i december 2007. i perioden 2008-2013 var han i bankens juridiske afdeling som
juridisk seniorrådgiver. han var juridisk sagsbehandler på kundekontrakter og klagesager.
på det tidspunkt, hvor philip martindale klagede, var saxo banks kontor i london meget in-
teresseret i at få sin status ændret fra at være en filial til at blive et egentligt datterselskab. de
                                                - 21 -
havde derfor iværksat en compliance proces, som havde medført, at kontoret i london var
tæt på at matche de krav, som saxo bank stillede til et datterselskab. idet philip martindale
havde været i dialog med saxo banks kontor i london, var det kontoret i london, der tog sig
mest af den indledende klagesagsbehandling. men på et tidspunkt blev det besluttet, at kla-
gen skulle behandles i københavn, fordi de havde større erfaring med klagesagsbehandling.
en filial som saxo banks kontor i london skal efterleve samme regler, som hovedkontoret,
og kundevilkårene var ens i københavn og i london. saxo bank har et standardprodukt,
som de yder til 99,9 % af deres kunder. der er kun en meget lille del af kunderne, ca. 50-100
kunder om året, hovedsageligt danskere, som hører under ”private wealth management”.
deres resterende kunder, ca. 10-15.000 kunder, modtager ingen rådgivning. saxo bank har
aldrig ydet rådgivning fra filialen i london, og de ansatte i afdelingen var ikke bemyndiget
hertil. philip martindale har således aldrig fået rådgivning fra kontoret i london.
han har aldrig selv talt med steven wright, der tidligere var ansat i saxo bank, og han kom
først ind i sagen, efter at steven wrights ansættelse hos saxo bank var ophørt. de tog nogle
stikprøver fra de båndoptagede samtaler mellem steven wright og philip martindale, men
det viste sig umuligt at foretage relevante og repræsentative uddrag, da der var tale om
enorme mængder af samtaler, som det ikke gav mening at plukke enkeltpassager ud fra.
de svar, steven wright har givet i sin skriftlige erklæring til brug for sagen, kan ikke tages
som udtryk for, at han har ydet egentlig rådgivning til philip martindale. steven wright har
derimod alene givet generel markedsinformation, og det er helt sædvanligt. rådgivning er
karakteriseret ved, at kunden rådgives om at købe et bestemt produkt baseret på kundens
forhold. saxo bank yder alene rådgivning til kunder, der har gennemgået en egnethedstest,
fordi banken skal have tilstrækkelig indsigt i kundens forhold. egnethedstesten er bygget op
således, at den giver investeringsrådgiveren mulighed for at sætte sig ind i kundens økono-
miske forhold og giver investeringsrådgiveren mulighed for at analysere, hvilke finansielle
instrumenter kunden vil forstå og have interesse i. philip martindale har ikke taget en egnet-
hedstest, fordi han netop ikke skulle modtage investeringsrådgivning.
                                               - 22 -
hensigtsmæssighedstesten er en anden form for test, som kunden kan tage, og som giver et
billede af, om kunden forstår det produkt, som vedkommende er ved at placere en handel i.
hver eneste gang philip martindale loggede ind på saxo banks handelsplatform, fik han vist
en risikoadvarsel, inden han kunne komme videre ind og se sine konti. det er standard, at
advarslen vises, og at der oplyses om muligheden for at tage en hensigtsmæssighedstest.
mange af deres kunder fravælger at tage testen.
de fleste af saxo banks kunder vælger at betale ekstra for at modtage rådgivning, men denne
mulighed har philip martindale ikke ønsket at benytte. den service, steven wright kunne
yde og har ydet til philip martindale, er ikke rådgivning, men anvisning af handler.
det er ham og medarbejdere i hans afdeling, der har udfærdiget den fremlagte tidslinje over
sagen. de udfærdigede den til brug for sagens behandling hos ”the financial ombudsman”
i england. tidslinjen illustrerer udviklingen i cfd’ernes værdi. i 2008 faldt cfd’ernes værdi
med 320.593,33 gbp, men tabet blev ikke realiseret. i 2012 foretog philip martindale ingen
handler, men alene grundet kursudviklingen opnåede philip martindale en gevinst på en
næsten en million gbp. 2010 var ikke et ekstraordinært år i forhold til 2008 og 2009. philip
martindale havde handlet intensivt i periode på over 3 år.
kursudvikling var mere til ugunst for philip martindale i 2009 end i 2010. det undrede dem
derfor, at philip martindale ikke havde valgt at klage tidligere. markeringen ”unrealsized
value” ud for visse poster angiver, at tabet var bygget op over tid og ikke var realiseret. der
skete en akkumulering af tabet år for år. philip martindale havde efter eget valg investeret i
henhold til en strategi om langsigtet investering med henblik på varig gevinst. et urealiseret
tab betyder, at kunder ikke reelt har tabt penge.
philip martindales krav mod saxo bank svarer til den negative værdi på hans åbne positio-
ner, men alt i alt har philip martindale ved sine investeringer gennem saxo bank opnået en
gevinst på ca. 400.000 gbp.
                                                 - 23 -
i 2012 forhandlede saxo bank med philip martindale. han var selv sammen med sin chef til
et møde i london på et tidspunkt inden den 20. september 2012. i perioden herefter og til
den 8. oktober 2012 var der ingen kommunikation mellem parterne. saxo bank besvarede ik-
ke henvendelsen af 10. oktober 2012 fra philip martindales advokat, og han og banken tog
brevet som udtryk for, at det var vanskeligt for advokaten at rådgive philip martindale.
efterfølgende var der korrespondance mellem parterne den 4. juni 2013. det var saxo banks
vurdering, at philip martindales potentielle krav var, eller var tæt på at være, forældet, da de
rettede henvendelse til hans advokat den 24. juni 2013. philip martindale bad ikke om en
ekstern vurdering af, hvorvidt kravet var forældet. philip martindale fremsatte et nyt forligs-
tilbud i juli eller august 2013, men på dette tidspunkt havde saxo bank opgivet dialogen med
philip martindale. efterfølgende besvarede saxo bank ikke på henvendelserne fra philip
martindales advokat. de anså kravet for at være forældet, og dialogen var ikke konstruktiv. i
det seneste forligstilbud fra philip martindale var hans krav således højere end det krav, han
havde fremsat året inden, så det gav ikke mening at fortsætte dialogen.
den 2. september 2013 blev han ringet op af philip martindales advokat, som oplyste, at de
havde kontaktet en dansk advokat, der havde rådgivet dem til at anmode om, at forældelses-
fristen blev suspenderet. han udelukkede ikke dette i telefonsamtalen, men han havde ikke
selv kompetence til at give suspension, og det gjorde han klart for advokaten. han sagde
derfor heller ikke, at det forligsforslag, som saxo bank havde fremsat året forinden, fortsat
stod ved magt. han havde forståelse for, at philip martindale gerne ville have et hurtigt svar,
og derfor bekræftede han, at han ville drøfte det med ledelsen, og at banken ville sende et
svar senest den 6. september 2013. saxo bank havde da tilkendegivet, at de var indstillet på,
at philip martindale ville indgive en stævning. han drøftede spørgsmålet med sin chef, og
udfaldet blev, at saxo bank ikke var indstillet på at suspendere forældelsen. under den tele-
fonsamtale han havde med philip martindales advokat den 9. september 2014, anerkendte
philip martindales advokat, at han ikke under deres tidligere telefonsamtale havde givet ud-
tryk for, at der ville ske suspension af forældelsen. hvis parterne skulle indgå et forlig, ville
det forudsætte et realistisk forligstilbud. efter hans mening var spørgsmålet om suspension
af forældelsen ikke længere til diskussion. efterfølgende fremsatte saxo bank et forligstilbud
                                              - 24 -
over for philip martindales advokat. det var en tydelig skriftlig forudsætning for forslaget,
at forældelsen ikke hermed blev suspenderet. philip martindale accepterede ikke bankens
forslag, og ugen efter ringede så philip martindales danske advokat og spurgte, om der var
mulighed for at suspendere forældelsen. men det afslog banken selvsagt.
advokat david higgins har forklaret, at han er advokat i london og har været advokat for
philip martindale i denne sag. under telefonsamtalen med søren morten dambæk den 2.
september 2013 drøftede de det skriftlige forligstilbud, som var fremsat på vegne af philip
martindale. saxo bank havde først ikke svaret på deres henvendelse, og han havde derfor
ringet til søren morten dambæk den 13. august 2013 og siden igen den 2. september 2013.
han var bekymret for forældelsesfristen.
søren morten dambæk oplyste, at saxo bank fortsat var indstillet på at løse konflikten, og at
de gerne ville fortsætte forhandlingerne, hvor disse var strandet i sommeren 2012. i oktober
2012 havde han vurderet, at han ikke havde tilstrækkeligt grundlag for at rådgive philip
martindale, og han havde derfor anbefalet ham at søge yderligere økonomisk rådgivning.
han antog, at forligstilbuddet fra saxo bank fra juni 2012 fortsat stod ved magt. med hensyn
til forældelse sagde søren morten dambæk i telefonen, at han skulle have instruktioner fra
sin overordnede. samtalen efterlod vidnet med det indtryk, at forhandlerne løb på ny.
brevet af 6. september 2013 fra saxo bank overraskede ham derfor. han drøftede brevets
indhold med philip martindale og ringede den 9. september 2013 til søren morten dambæk
igen. men samtalen blev blot en gentagelse af samtalen den 2. september 2013. søren morten
dambæk skulle drøfte sagen internt i saxo bank, og han drøftede selv situationen med philip
martindale. efterfølgende talte han med saxo bank igen, og her blev der fremsat endnu et
forligstilbud. de drøftede ikke forældelse under denne telefonsamtale. senere i september
2013 fornemmede han, at de ikke kom videre i forhandlingsforløbet. han kontaktede søren
morten dambæk, som oplyste, at saxo bank ikke ville fremsætte yderligere forligsforslag. de
drøftede ikke spørgsmålet om forældelse i denne forbindelse og drøftede i det hele taget ikke
forældelse efter den 2. september 2013.
                                                 - 25 -
parternes synspunkter
philip martindale frafaldt ved indledningen af hovedforhandlingen flere af sine oprindelige
anbringender, herunder at han betragtes som forbruger, at art. 5 i romkonventionen finder
anvendelse i sagen, og at indholdet af engelsk ret skal indgå vurderingen af saxo banks akti-
viteter i london. disse anbringender gøres således ikke længere gældende.
bortset herfra er der for philip martindale i det væsentlige procederet i overensstemmelse
med påstandsdokumentet af 30. december 2014 i øvrigt, hvoraf bl.a. fremgår følgende:
      ”…
      erstatningsansvar
      til støtte for den nedlagte påstand gøres det overordnet gældende, at saxo bank
      er erstatningsansvarlig, idet saxo banks account officer steven wright har ydet
      mangelfuld rådgivning til philip martindale.
      til støtte herfor gøres det blandt andet gældende,
      at     saxo bank har overtrådt investorbeskyttelsesbekendtgørelsen på en række
             punkter, herunder ved
      (i)    at saxo bank har ydet philip martindale investeringsrådgivning uden et af-
             talegrundlag,
      (ii)   at saxo bank ikke indhentede de nødvendige oplysninger om philip mar-
             tindales kendskab til og erfaring med investering i komplicerede finansielle
             instrumenter, navnlig cfd’er, eller om philip martindales finansielle situa-
             tion og investeringsformål, da saxo bank rådgav philip martindale om in-
             vestering i navnlig cfd’er,
      (iii)  at saxo bank hverken foretog en egnethedstest eller hensigtsmæssigheds-
             test af philip martindale, og at saxo bank forsømte at advare philip mar-
             tindale imod de produkter, som philip martindale investerede i via saxo
             bank, herunder ved telefonisk at placere ordrer gennem steven wright,
      (iv)   at saxo bank ikke gav philip martindale tilstrækkelig information om de
             finansielle instrumenter, cfd’er, som saxo bank anbefalede philip martin-
             dale at investere i, og
                                                  - 26 -
      (v)    at saxo bank ikke tilsikrede, at philip martindale havde forstået de risici,
             som er forbundet med investering i cfd’er, og at philip martindale var i
             stand til at træffe sine investeringsbeslutninger på et informeret grundlag;
      at     investering i cfd’er var både uhensigtsmæssigt og uegnet for philip mar-
             tindale henset til hans forudsætninger og investeringsformål, og at dette
             ville have været afklaret, hvis saxo bank havde iagttaget de krav, som gæl-
             der efter investorbeskyttelsesbekendtgørelsen; og
      at     saxo bank havde en selvstændig interesse i, at philip martindale investere-
             de i cfd’er i stedet for aktier, idet saxo bank derved øgede sin egen indtje-
             ning, hvilket saxo bank forsømte at oplyse philip martindale om.
      det gøres gældende, at philip martindale har dokumenteret et tab som følge af
      saxo banks ansvarspådragende rådgivning. de efterfølgende gevinster, som phi-
      lip martindal har opnået uden saxo banks rådgivning er uvedkommende.
      …
      forældelse
      det gøres gældende, at philip martindales krav ikke er forældet, idet forældelsen
      er blevet afbrudt efter forældelseslovens § 21, stk. 5, på grund af philip martinda-
      les og saxo banks forhandlinger vedrørende kravet.
      philip martindale og saxo bank har forhandlet vedrørende kravet ad to omgan-
      ge. de første forhandlinger sluttede ved philip martindales brev af 10. oktober
      2012, jf. ekstrakten side 161, og de seneste forhandlinger sluttede i sommeren
      2013.
      efter forældelseslovens § 21, stk. 5, forældes pm’s krav tidligst et år efter for-
      handlingernes afslutning. da der pågik forhandlinger indtil den 10. oktober 2012
      og senere indtil den 9. august 2013, og stævningen blev indgivet den 10. oktober
      2013, er saxo banks krav ikke forældet efter dansk ret. kravet er derfor ikke for-
      ældet, uanset om retten måtte komme frem til, at engelsk ret finder anvendelse.
      …”
for saxo bank a/s er der i forhold til de anbringender, philip martindale endeligt har gjort
gældende under sagen, jf. ovenfor, i det væsentlige procederet i overensstemmelse med på-
standsdokumentet af 30. december 2014, hvoraf bl.a. fremgår følgende:
      ”hovedanbringender:
      2.     det gøres overordnet gældende, at martindale ikke har lidt noget tab.
                                                    - 27 -
3.   de forhold, som martindale påberåber sig, er sket mere end 3 år før sagsan-
     læg. forhandlingerne mellem parterne sluttede den 8. oktober 2012. der
     har ikke været forhandlet siden. stævningen er dateret den 10. oktober
     2013. kravet er forældet.
…
5.   det gøres gældende, at banken ikke har handlet i strid med den indgåede
     aftale, at banken ikke har rådgivet martindale, og i øvrigt at der ikke skulle
     være noget ansvarsgrundlag. betingelserne om kausalitet og adækvans er
     ikke opfyldt.
martindale har ikke lidt noget tab:
6.   de urealiserede tab, som martindale led gennem årene fremgår af den af
     banken udarbejdede timeline (bilag d). det fremgår af timeline, at der blev
     investeret i futures, cfd’er og aktier. der er i de første år kun enkelte ge-
     vinster (”gains”) og mange tab (urealiserede). modregnes tab og gevinster
     på begge martindaleens konti, giver det følgende udvikling over årene:
             årstal:                            gbp ge-
                                                vinst/tab
              2008                            -267.768,48
              2009                            -861.350,62
              2010                            -710.126,46
              2011                             -60.941,26
              2012                           1.026.664,85
              2013                           1.282.304,62
                 samlet gevinst            408.782,65*)
                          *) før handels- og renteomkostninger på gbp 208.587,87
 7.   som det kan ses af skemaet, opstod der voldsomme men urealiserede tab i
      2008-2010, men fordi martindale undlader at realisere tabene og beholder
       positionerne, får martindale glæde af kursudviklingen, således at der op-
       nås gevaldige gevinster i 2012 og 2013. samlet set har martindale fået en
      gevinst på gbp 408,782,65 i hele investeringsforløbets historie, men det er
     væsentligt at bemærke, at dette beløb er før handels- og renteomkostninger,
      der er opgjort til gbp 208.587,87. nettogevinsten efter modregning af han-
      dels- og renteomkostninger er herefter gbp 200.194,78. dette er ubestridt!
8.   martindale har således fået gbp 200.194,78 mere udbetalt, end han har
     indbetalt. det ses af account overview for perioden 10. oktober 2013, hvor
     stævningen blev udtaget, til opgørelsesdatoen 12. november 2013 (bilag h),
     at martindale i denne periode har lukket sine sidste positioner og hævet
     indeståendet og nu blot efterladt gbp 10.000 kontant på kontoen. det røde
     tal på side 1 af bilag h viser, at overførslen af indeståendet er iværksat, så-
     ledes at der udbetales gbp 2.698.194,78 til martindale.
                                                    - 28 -
9.   martindale har i hele investeringsforløbet netto indskudt gbp 2.508.000, så-
     ledes at der med overførslen nu til martindale er realiseret en gevinst. mar-
     tindale har lidt tab i hele investeringsforløbet på valutahandler (fx), futu-
     res og aktier; men lige præcis på cfd’er har martindale haft en stor gevinst
     på hele gbp 802.331,07.
               finansielt                           gbp ge-
               produkt:                             vinst/tab
                valuta
                  (fx)                            -328.196,67
                futures                             -3.678,54
                  cfd                             802.331,07
                 aktier                            -61.673,21
                   samlet gevinst           408.782,65*)
                          *) før handels- og renteomkostninger på gbp 208.587,87
hvis martindale havde et krav, ville det være forældet:
10.  … danske forældelsesregler finder anvendelse. begyndelsestidspunktet for
     forældelsesfristen løber fra tidspunktet for misligholdelsen, jf. forældelses-
     lovens § 2, stk. 3. det vil sige fra det eller de tidspunkter, hvor martindale
     gør gældende, at bankens medarbejder rådgav om investering i cfd’er.
11.  martindale har reklameret ved brev af den 7. december 2010 (bilag 6). det
     bestrides ikke, at der har været forhandlet om kravet i løbet af 2011 og 2012.
     ved brev af den 16. april 2012 tilbød banken uden præjudice at forlige sa-
     gen mod betaling af et forligsbeløb. brevet er ikke fremlagt. ved bankens
     brev af den 20. september 2012, hvilket brev ikke fremlægges, blev accept-
     fristen en sidste gang udskudt til den 8. oktober 2012. den 10. oktober 2012,
     det vil sige 2 dage efter fristens udløb, meddelte martindale (bilag f), at
     martindale ensidigt ville udpege en forensic expert til at foretage ”an analysis
     of the figures”. det bestrides på denne baggrund ikke, at der er forhandlet
     mellem parterne frem til den 8. oktober 2012, hvor bankens forligsforslag
     faldt bort. det bestrides, at der er forhandlet senere end til den 8. oktober
     2012.
12.  det følger af forældelseslovens § 21, stk. 5, at hvis parterne har indledt for-
     ligsforhandlinger, indtræder forældelse tidligst 1 år efter det tidspunkt,
     hvor forhandlingerne må anses for at være afsluttet. som nævnt bortfaldt
     bankens forligstilbud den 8. oktober 2012. herefter blev der ikke forhand-
     let. stævningen er dateret den 10. oktober 2013. det gøres derfor gældende,
     at stævningen er indleveret ét år og 2 dage efter, at forhandlingerne er af-
     sluttet. martindales krav er derfor forældet.
                                        - 29 -
13. selv hvis retten mod forventning måtte finde, at der skulle være forhandlet
    i 2013, har martindale ikke haft føje til at tro, at forældelsesreglerne kunne
    anses suspenderet. suspension af forældelsesfristen afvises udtrykkeligt af
    banken ved brev af den 6. september 2013 (bilag 14).
14. i forarbejderne til forældelseslovens § 21, stk. 5, om hvornår forligsforhand-
    linger anses for afsluttet [betænkning nr. 1460 2005 om revision af forældel-
    seslovgivningen, side 365], anføres følgende:
    ”i praksis kan det forekomme, at forligsforhandlingerne blot glider ud og
    ikke afsluttes udtrykkeligt, og i et sådant tilfælde må fristen regnes fra den
    sidste kommunikation mellem parterne, der har karakter af egentlige for-
    handlinger. det er uden betydning for fristen, om kreditor kort før tillægs-
    fristens udløb forsøger at få forhandlingerne genoptaget ved at skrive til
    debitor, medmindre debitor er enig i at genoptage forhandlingerne. kredi-
    tor kan således ikke opnå en fortsat udskydelse af fristen blot ved at hen-
    vende sig til debitor.”
15. det afgørende er således at finde frem til: ”den sidste kommunikation mellem
    parterne, der har karakter af egentlige forhandlinger.” den sidste sådanne
    kommunikation er bankens brev af den 20. september 2012 (bilag 15), hvor
    acceptfristen blev udskudt til den 8. oktober 2012. denne sidste kommuni-
    kation indeholdt i sig selv en slutdato, nemlig den 8. oktober 2012. den 8.
    oktober 2012 bortfaldt bankens forligstilbud, og der var ikke stillet et mod-
    tilbud. der blev ikke forhandlet længere den 8. oktober 2012. martindales
    meddelelse af den 10. oktober 2012 (bilag f) opfylder ikke kravet til ”egent-
    lige forhandlinger”; det var kun en meddelelse om, at martindale ensidigt og
    uden anmodning om bankens samtykke ville indhente anden bistand. det
    var således blot en henvendelse til debitor, der i henhold til citatet fra for-
    arbejderne ikke kunne medføre en udskydelse af fristen. martindale kunne
    heller ikke med rimelighed selv forvente, at en sådan meddelelse ville have
    nogen virkning i forhold til forældelse.
16. i sommeren 2013 startede martindale kommunikationen op igen. med bre-
    vet af den 4. juni 2013 (bilag 27), hvorved martindales engelske advokat
    rettede henvendelse til saxo bank, fremkom intet nyt, og der blev ikke
    fremsat noget forligstilbud. brevet sluttede bl.a. med følgende afsnit:
    ”once again we would invite you to reconsider your stance about a further
    meeting to attempt to negotiate this matter without the need for legal pro-
    ceedings. in the absence of any positive response in that regard our client
    will, now, have no option but to start proceedings for damages against
    you.”
17. brevet indeholdt således ikke et forligstilbud men blot en opfordring til sa-
    xo bank om at ændre sin holdning og deltage i et forligsmøde.
                                         - 30 -
18. saxo bank svarede ved brev af den 24. juni 2013 (bilag 28). heller ikke ban-
    kens brev indeholdt noget forligstilbud. for så vidt angår forældelse blev
    følgende anført sidst i brevet:
    ”in case legal proceedings are instigated the first question for the danish
    courts to consider would be whether the claim is statu[t]e barred due to the
    passivity displayed by your client. simple claims are under danish law
    statu[t]e barred after three years.”
19. saxo bank gjorde det således udtrykkeligt klart for martindale, at forældel-
    se ville blive gjort gældende, hvis sagen kom for retten, og dermed kunne
    martindale heller ikke forvente, at der skete nogen suspension, for det ville
    banken jo helt åbenbart ikke være med til, fordi banken mente, at kravet al-
    lerede var forældet.
20. i forarbejderne til forældelseslovens § 21, stk. 5, om hvornår forældelsessu-
    spensive forhandling kan anses for indledt, står der følgende:
    ”for så vidt angår de ”almindelige” forligsforhandlinger, dvs. forhandlin-
    ger, der ikke foregår under medvirken af en uafhængig tredjemand, vil der
    skulle være tale om egentlige forhandlinger mellem parterne om kravet el-
    ler grundlaget for dette, således at kreditor har føje til at antage, at det ikke
    er nødvendigt at iværksætte retslige skridt for at undgå forældelse.”
21. det afgørende er således, hvorvidt martindale havde ”føje til at antage”, at
    forældelsen blev udskudt. korrespondancen mellem parterne viser klart, at
    martindale ikke havde føje til at antage, at forældelsen var suspenderet.
    den omstændighed, at martindale anlagde sagen præcist et år efter medde-
    lelsen af den 10. oktober2012 (bilag f) viser, at martindale ikke selv har op-
    fattet kommunikationen i sommeren 2013 for forældelsessuspensive for-
    handlinger.
22. martindales advokats brev af den 24. juni 2013 (bilag 29) indeholdt intet
    forligsforslag. der blev fremsat et forligsforslag af martindales advokat ved
    brevet af den 9. august 2013 (bilag 30) med acceptfrist sat til den 22. august
    2013. tilbuddet blev aldrig besvaret af saxo bank. acceptfristen udløb
    uden kommunikation herom fra bankens side.
23. af sagens bilag 14, saxo banks brev af den 6. september 2013 til martinda-
    les engelske advokat, fremgår, at der angiveligt skulle have været en tele-
    fonsamtale den 2. september 2013 mellem martindales engelske advokat,
    mr. higgins, og søren morten dambæk fra banken. banken har oplyst, at
    det var mr. higgins, der ringede op til søren morten dambæk, og anmo-
    dede om, at parterne indgik en suspensionsaftale. dette blev efterfølgende
    drøftet internt i banken, og ved brevet af den 6. september 2013 (bilag 14)
    svarede banken: ”[…] it is our conclusion that the claims of martindale are sta-
    tu[t]e barred. your request for a suspension of the time limitations is therefore re-
    jected.” det var klar tale. banken vurderede, at kravet allerede var forældet,
                                            - 31 -
      og banken ville derfor ikke indgå en suspensionsaftale. der nåede således
      aldrig at blive indledt ”egentlige forhandlinger mellem parterne om kravet eller
      grundlaget for dette”, jf. betingelsen herom som anført i citatet ovenfor fra
      forarbejderne, og martindale havde derfor aldrig ”føje til at antage”, at for-
      ældelsen blev udskudt. endelig gøres det gældende, at bankens medarbej-
      der, søren morten dambæk, ikke ville have været beføjet til at forpligte
      banken med en suspension af forældelsen.
      …
betingelsen om kausalitet er ikke opfyldt:
51.   martindale har ikke taget egnethedstesten og har aktivt fravalgt tusindvis
      af gange at tage hensigtsmæssighedstesten (bilag g), selvom han tusindvis
      af gange har set opfordringen og har klikket sig videre. martindale ville ik-
      ke have handlet anderledes, hvis han havde taget disse test, hverken hver
      for sig eller samlet. martindale var en erfaren kunde, der vidste præcis,
      hvad han gjorde. der er derfor ikke årsagsforbindelse mellem martindales
      undladelse af at tage tests og det videre hændelsesforløb.
52.   de regulatoriske regler sætter ikke de øvrige erstatningsbetingelser ud af
      kraft. det synes ret klart, at martindale, der indledningsvist lod en medar-
      bejder handle for sig og som siden foretog tusindvis af handler med et
      handelsvolumen på 2 milliarder pund, ikke ville have afholdt sig helt fra at
      handle, endsige afholdt sig fra at handle cfd’er. set i lyset af, at martindale
      konsekvent tusindvis af gang aktivt har fravalgt at tage hensigtsmæssig-
      hedstesten, synes det usandsynligt, at egnethedstesten havde gjort nogen
      forskel, hvis han havde taget den. betingelsen om kausalitet er således ikke
      opfyldt.
53.   det bestrides, at martindale har købt andre værdipapirer, end dem han
      selv har ønsket at køb. bilag 13 er btgs opgørelse over, hvad martindale
      ville have tjent, hvis han havde handlet fire typer aktier: a) taylor wimpey,
      b) lloyds, c) royal bank of scotland og d) barratt developments. det be-
      strides, at martindale kan bevise, hvilken investeringsstrategi, martindale
      ville have valgt ved købet af disse fire aktier, og det bestrides, at martinda-
      le ville have været så fastlåst i sin egen strategi, at han havde fulgt den i
      årevis uden at købe og sælge. omfanget af handler foretaget i denne sag vi-
      ser, at martindale var overordentligt aktivt handlende; det er usandsynligt,
      at han blot skulle have købt fire navngivne aktier og derefter ikke foretaget
      sig yderligere i årevis.
54.   martindale har uanset opfordring hertil ikke dokumenteret, at han ville ha-
      ve købt disse aktier, at han ville have købt dem i de forudsatte antal, og at
      han havde den eller de salgsstrategier, som ligger til grund for opgørelsen i
      bilag 13. selv hvis martindale havde opfyldt opfordringen, hvad han ikke
      har, har martindale heller ikke dokumenteret, hvorfor de faktisk foretagne
                                         - 32 -
      handler ikke bare skulle være udtryk for, at martindale ændrede holdning
      eller strategi?
55.   martindale har uanset opfordring hertil valgt ikke at fremlægge hele rede-
      gørelsen og alle redegørelser fra btg herunder især redegørelse for sand-
      synligheden for de forudsætninger, som btg har lagt til grund for opgørel-
      sen.
betingelsen om adækvans er ikke opfyldt:
56.   adækvansbetingelsen er ikke opfyldt, idet det ikke synes nærliggende at
      manglende egnethedstest skulle føre til tab, eller i øvrigt at bankens adfærd
      skulle have medført et tab. kunderne ved godt, hvad de gør, når de hand-
      ler. når en kunde handler meget gennem to år (2008 til 2010), får kunden
      stor erfaring og viden om funktionen af produkterne og oplever gevinst og
      tab. egnethedstesten er reelt blot en test, hvis formål er at dokumentere, om
      kunden er egnet som kunde; i praksis skræmmer egnethedstesten forment-
      lig ingen væk fra at handle men øger selvfølgelig kundens opmærksomhed
      på risici. martindale havde en særdeles stor viden og erfaring, herunder
      med opnåelse af gevinst og tab, og han havde ikke handlet anderledes, hvis
      han havde taget egnethedstesten, og det var heller ikke påregneligt, at han
      skulle have handlet anderedes.
57.   det bestrides, at banken utilbørligt skulle have tilgodeset egne interesser på
      bekostning af martindales.
tilbagekøb er ikke muligt:
58.   idet martindale har opnået en fortjeneste på et par millioner kroner, ville et
      tilbagekøb, hvis det havde kunnet ske, medføre, at martindale skulle fra-
      lægge sig fortjenesten.
martindale har været bekendt med risici ved investeringer og har udvist egen
skyld og har tilsidesat sin tabsbegrænsningspligt:
59.   handel med værdipapirer medfører risiko for tab. martindale var bekendt
      med risikoen for tab. martindale var erfaren med investeringer og blev me-
      get hurtigt særdeles erfaren allerede i forbindelse med sin ansattes tabsgi-
      vende investeringer. martindale er tusindvis af gange (bilag g) blevet min-
      det om fra bankens side, at investering i værdipapirer er risikabelt, og er
      opfordret til at tage en hensigstmæssighedstest.
60.   i replikken anfører martindale af cfc’er var et risikabelt produkt. det be-
      strides ikke. martindale opnåede gennem de to år, hvor han var fuldt til-
      freds med sine investeringer, på grund af antallet af handler og handelsvo-
      lumen, et meget stort kendskab til cfd’er og havde erfaringer med såvel
      genvist som tab.
                                                  - 33 -
      61.    … det gøres i øvrigt gældende, at der kan være en større risiko forbundet
             med fx handler end med cfd’er, og fx udgjorde hovedparten af handler-
             ne indledningsvist, hvorfor martindale, da han overtog arbejdet med at in-
             vestere fra sin medarbejder reelt bevægede sig ind på et lidt mindre risiko-
             betonet investeringsområde.
      62.    martindale har udvist egen skyld. hvis der måtte være lidt et tab, hvilket
             ikke er tilfældet, bør tabet bortfalde eller nedsættes som følge af, at martin-
             dale handlede så mange gange, og som følge af den handelsvolumen han
             handlede med. det er martindales egen skyld, at han ikke tager hensigts-
             mæssighedstesten, hvorfor et eventuelt erstatningsansvar skal bortfalde el-
             ler lempes.
      63.    hvis retten finder, at martindale har lidt et tab, gøres det gældende, at
             martindale har tilsidesat sin tabsbegrænsningspligt ved ikke allerede i 2008
             eller 2009 at have standset videre transaktioner og undgået de tab, der op-
             stod i 2010.”
sø- og handelsrettens begrundelse og resultat
efter oplysningerne i sagen og som bekræftet ved philip martindales egen forklaring kan det
lægges til grund, at værdien af indeståenderne på hans to investeringskonti hos saxo bank,
herunder i form af cfd’er (contracts for difference), steg i perioden fra efteråret 2008, hvor
de blev etableret, og til opgørelsesdatoen den 31. oktober 2013, således at philip martindale
samlet har haft en gevinst på i alt 408.782,65 gbp.
philip martindales betalingskrav er opgjort som resultatet af de to konti for perioden 2008 til
december 2010, hvor investeringsrådgivningen fra saxo bank efter hans opfattelse ophørte,
og hvorefter han beholdt de to konti, men foretog investeringer på egen hånd. opgørelserne
omfatter såvel realiserede som urealiserede tab på cfd-handler i den angivne periode, dog
ikke tab fra handler gennemført af hans fuldmægtig kingsley nzoubontane i efteråret 2008.
retten finder, at en sådan statusopgørelse pr. december 2010 ikke kan danne grundlag for et
økonomisk krav over for saxo bank, men at philip martindales eventuelle krav i stedet måtte
baseres på resultatet af de to konti på et endeligt opgørelsestidspunkt, hvor et eventuelt tab
var realiseret.
                                                 - 34 -
retten har herved lagt vægt på, at det efter indholdet af parternes kontraktgrundlag og op-
lysningerne om den benyttede handelspraksis ikke kan lægges til grund, at der var indgået
aftale om investeringsrådgivning eller anden form for formuepleje, men at philip martindale
selv tog aktivt del i beslutninger om handler og valg af investeringsaktiver, og at han fulgte
bevægelserne på sine konti hos saxo bank meget hyppigt, også i tiden før december 2010.
det er endvidere dokumenteret, at philip martindale har handlet med cfd’er mange gange
siden december 2010, og det er uklart, om den samlede gevinst på opgørelsestidspunktet den
31. oktober 2013 hidrører fra cfd’er købt før eller efter denne fiktive skæringsdato.
som følge af det anførte har philip martindale ikke godtgjort at have lidt et økonomisk tab,
og han kan allerede af denne grund ikke gøre det rejste krav gældende overfor saxo bank.
saxo bank frifindes derfor.
der er herefter ikke anledning til at tage stilling til, om et eventuelt krav ville være forældet.
sagsomkostninger
efter sagens udfald skal philip martindale betale sagsomkostninger til saxo bank. beløbet
fastsættes efter sagens værdi, omfang og forløb til i alt 600.000 kr. beløbet er inklusive moms
og omfatter tillige dækning af saxo banks dokumenterede udgifter til engelsk advokat på
104.449,86 kr. ved fastsættelsen af beløbet er der bl.a. lagt vægt på, at philip martindale først
ved hovedforhandlingens begyndelse frafaldt flere væsentlige anbringender, der alle har på-
ført saxo bank et stort ressourceforbrug under forberedelsen, navnlig med hensyn til at søge
oplysninger om indholdet af engelsk ret.
                                       thi kendes for ret:
saxo bank a/s frifindes.
philip martindale skal inden 14 dage betale 600.000 kr. i sagsomkostninger til saxo bank a/s.
                                            - 35 -
sagsomkostningsbeløbet forrentes efter rentelovens § 8a.
   mads bundgaard larsen             lotte wetterling            lise krüger andersen
             torben svanberg                           kåre hahn michelsen
                                          (sign.)
                                       ___ ___ ___
                            udskriftens rigtighed bekræftes
                               sø- og handelsretten, den

source: retspraksis

LICENSE:
Creative Commons Legal Code

CC0 1.0 Universal

type: caselaw

jurisdiction: Denkmark